Diari Oficial de la Generalitat Valenciana


Sumari del DOGV 1865, del 18-09-1992 (1992/825903)

ORDRE de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a la projecció de pel.lícules comunitàries.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/04/(1)/dof/vci/html**

### Dades del document

Número de DOGV
:   1865

Data del DOGV
:   18-09-1992

Secció del DOGV
:   DISPOSICIONS GENERALS

Número del document
:   1992/825903


Data del document
:   04-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a la projecció de pel.lícules comunitàries.  
D'acord amb allò que s'estableix en l'article 31.4 de l?Estatut d?autonomia de la Comunitat Valenciana, aprovat per Llei Orgànica 5/1982, d?1 de juliol, la cultura és competència exclusiva de la Comunitat Valenciana. Pel Reial Decret 3066/1983, de 13 d'octubre entre les funcions i els serveis que assumeix la Comunitat Autònoma Valenciana figura el foment de la cinematografia. La competència en aquesta matèria és un dels exemples més clars de competències concurrents entre l?Estat i les comunitats autònomes. La cinematografia com a manifestació cultural i reflex de la realitat del país mereix ser fomentada en conjunt, motiu pel qual la coordinació entre les diverses administracions competents és cada vegada més necessària per tal d'aconseguir més agilitat i eficàcia en la gestió.  
El Reial Decret 1282/89, de 28 d'agost, d'ajudes a la cinematografia, i l'Ordre de 12 de març de 1990 que la desplega recull, en el títol IV i el capítol IX respectivament, dos tipus d'ajudes selectives a l'exhibició: ajudes per a sales d'exhibició a zones rurals o de baixa rendibilitat i ajudes per a la projecció de pel·lícules comunitàries.  
L'article 49 de l'Ordre de 12 de març estableix que els criteris que serveixen de base per a la distribució territorial d'aquestes ajudes, i el lliurament, la gestió, l'administració i la justificació, es realitzarà d'acord amb allò que es disposa en l'article 153 del text refós de la Llei General Pressupostària, aprovada per Reial Decret Legislatiu 1091/1988, de 23 de setembre, en el qual es determina que ambdues ajudes s'hauran de gestionar i trametre des de la comunitat autònoma, de forma que l'administració de l'Estat elaborarà els criteris objectius de distribució territorial dels forts reservats a cada classe d'ajuda i facilitarà les quantitats suficients per a fer front.  
Per acord del Consell de Ministres, en la seua sessió del dia 8 de maig de 1992, s'aprovaren els criteris objectius per a la distribució d'aquestes ajudes. Per tot això,  
ORDENE  
Primer  
Es convoquen ajudes per la projecció de pel·lícules comunitàries per a 1992 i s'aproven les bases de la convocatòria que s'inclouen com a annex a aquesta ordre.  
Segon  
L'import d'aquestes ajudes serà finançat amb càrrec al pressupost de l'Institut de la Cinematografia i de les Arts Audio-visuals per a 1992, aplicació pressupostària 08.357.528, programa 456, per un muntant de sis milions vuit-centes quatre mil pessetes (6.804.000 PTA).  
DISPOSICIONS FINALS  
Primera  
Hom delega en la Directora General de Promoció Cultural la facultat de concedir aquestes ajudes i hom l'autoritza per dictar les resolucions necessàries que demane l'aplicació i el desenvolupament d'allò que disposa aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 4 de setembre de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases per a la concessió d'ajudes a empreses titulars de sales d'exhibició cinematogràfica per la projecció de pel·lícules comunitàries.  
1. Beneficiaris  
Els exhibidors titulars de sales establertes a la Comunitat Valenciana que per mitjà de les normes previstes en el RD 1419/1978, de 26 de juny, acrediten haver projectat les pel·lícules beneficiàries de les ajudes a la distribució (annex II), convocades per Resolució de 20 de juny de l'Institut de la Cinematografia i de les Arts Audio-Visuals, i estiguen inscrites en el seu Registre d'Empreses.  
2. Termini de còmput dels drets generats a efectes de la convocatòria  
Es computaran les recaptacions generades entre el 29 d'octubre de 1989 i el 31 de desembre de 1991. Les pel·lícules generaran drets a la subvenció durant els dos primers anys, comptadors a partir de la data de la seua estrena comercial a Espanya. En els programes dobles es computaran el 50% de cada pel·lícula, sempre que en la programació s'exhibesquen únicament pel·lícules compreses en l'apartat anterior.  
3. Muntant de l'ajuda  
El 5% dels ingressos bruts de taquilla generats per la projecció de les pel·lícules en l'apartat 1.  
No serà d?aplicació allò que es disposa en l'article 47.2 de l?Ordre 12 de març de 1990, per la qual es desenvolupa el RD 1282/1989, de 28 d'agost, d'ajudes a la cinematografia.  
4. Sol·licituds  
4.1. Les sol·licituds es formalitzaran segons el model de l'annex III que es facilitarà en els serveis territorials de Cultura, Educació i Ciència i s'hi haurà d'adjuntar:  
- L'acreditació de la inscripció de la sala en el Registre d'Empreses de l?Institut de la Cinematografia i de les Arts Audio-Visuals.  
- Original o fotocòpia compulsada dels parts de declaració d'exhibició setmanal corresponents a les pel·lícules objecte de la subvenció, on constarà «Diligència de recollida, segell, signatura i data» de la Sociedad General de Autores de España com a acreditació del compliment de les normes de control de taquilla regulades pel RD 1419/1978, de 26 de juny.  
4.2. Tota la documentació demanada junt amb la sol·licitud es presentarà en els serveis territorials de Cultura i Educació i en els centres d'informació de l?Oficina d'Informació, Iniciatives i Reclamacions de la Generalitat Valenciana, o bé es tramitarà per qualsevol dels mitjans previstos en l'article 66 de la Llei de Procediment Administratiu.  
4.3. Si la sol·licitud no inclou totes les dades exigides o hi manca documentació, s'instarà la persona interessada per tal que en el termini de 10 dies solucione aquests defectes, amb l'advertència que si no ho fa la sol·licitud serà arxivada.  
4.4. Els serveis territorials de Cultura, Educació i Ciència enviaran les sol·licituds d'ajuda amb l?informe corresponent al Servei de Promoció i Difusió Cultural, el qual elevarà les propostes informades a la Directora General de Promoció Cultural, qui resoldrà per delegació del conseller.  
El termini de presentació de sol·licituds serà d'un mes a partir de l?endemà de la publicació d'aquesta ordre en el Diari Oficial de la Generalitat Valenciana.  
5. Obligacions dels beneficiaris  
Els beneficiaris han de comunicar a la Conselleria de Cultura, Educació i Ciència l?obtenció de qualsevol subvenció o ajuda atorgada amb la mateixa finalitat, sol·licitades a d'altres administracions o institucions públiques o privades, i l'acreditació d'estar al corrent de les obligacions amb la Seguretat Social i amb la Hisenda Pública.  
6. Modificació de l'ajuda  
6.1. Qualsevol alteració de les condicions que es tenen en compte per a concedir l'ajuda, i en tot cas l'obtenció concurrent d'ajudes atorgades per d'altres administracions o ens públics o privats podran donar lloc a la modificació de la resolució de la concessió.  
6.2. S'escaurà reintegrar les quantitats rebudes i l?exigència de l?interés de demora des del moment del pagament de l'ajuda en els casos establerts en l'article 47.9 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
ANNEX II / ANEXO II  
Títol Nacionalitat Distribuïdora  
 º  
Siempre Xónxa Espanyola J. Esteban Alenda, SA  
La telaraña Espanyola CB Films, SA  
Disparate nacional Espanyola United International Pictures i Cia. SRC.  
Continental Espanyola United International Pictures i Cia. SRC.  
El mejor de los tiempos Espanyola United International Pictures i Cia. SRC  
El puente de Varsovia Espanyola J. L. Galvarriato (Profilmar)  
Pareja enloquecida busca  
madre de alquiler Espanyola United International Pictures i Cia. SRC.  
Ratita, ratita Espanyola CB Films, SA  
Ovejas negras Espanyola Golem Distribuc., SA  
Contra el viento Espanyola Laurenfilm, SA  
Las cartas de Alou Espanyola Golem Distribuc., SA  
A solas contigo Espanyola Laurenfilm, SA  
Lo más natural Espanyola CB Films, SA  
La puñalada Espanyola United International Pictures i Cia. SRC.  
Don Juan, mi querido fantasma Espanyola United International Pictures i Cia. SRC.  
La sombra del ciprés es alargada Espanyola United International Pictures i Cia. SRC.  
La señora del Oriente Exprés Espanyola United International Pictures i Cia. SRC.  
El anónimo (¡Vaya papelón!) Espanyola United International Pictures i Cia. SRC.  
Urxa Espanyola Unirecord Intern., SA  
Innisfree Espanyola Cine Company, SA  
Un mundo sin piedad Francesa Alta Films, SA  
El cocinero, el ladrón, su mujer,  
y su amante Britànica Cine Company, SA  
Monsieur Hire Francesa United International Pictures i Cia. SRC  
Espera a la primavera, Bandini Belga United International Pictures i Cia. SRC.  
El profesor de música Belga Iberoaméricana Films Internacional, SA  
Lo mio y yo Alemanya Iberoaméricana Films Internacional, SA  
Historia de chicos y chicas Italiana Framax Film, SA  
Mamá, hay un hombre blanco  
en tu cama Francesa Framax Film, SA  
Calle sin retorno Francesa Framax Film, SA  
Indio, la gran amenaza Italiana Unirecord Intern.,SA  
Un puñado de polvo Britànica Framax Film, SA  
Reina de corazones Britànica Iberoaméricana Films Internacional, SA  
Todo el mundo gana Britànica Iberoaméricana Films Internacional, SA  
Última salida para Brooklyn Alemanya Iberoaméricana Films Internacional, SA  
Erik el vikingo Britànica Iberoaméricana Films Internacional, SA  
La mujer de Rose Hill Francesa Alta Films, SA  
Henry V Britànica Iberoaméricana Films Internacional, SA  
ANNEX III  
Nom i cognoms ... DNI ... domiciliat a ... província de ... carrer o plaça ... núm. ... DP ... Tel. ... com a ... de l?empresa ... situada a ... carrer o plaça ... núm. ... DP ... telèfon ...'CIF ... inscrita en el Registre d'Empreses Cinematogràfiques de l?Institut de la Cinematografia i de les Arts Audio-visuals.  
EXPOSE:  
1. Que vull acollir-me a l?Ordre de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a la projecció de pel·lícules comunitàries.  
2. Que declare posseir tots els requisits que calen i adjunte la documentació exigida en l?ordre de referència, que són els següents:  
- Acreditació de la inscripció de la sala en el Registre d'Empreses de l'Institut de la Cinematografia de les Arts Audio-visuals.  
- Original o fotocòpia compulsada del comunicat d'exhibició setmanal corresponent a la pel·lícula o pel·lícules objecte de la subvenció, on constarà «Diligència de recollida, segell, signatura i data» de la Sociedad General de Autores de España com a acreditació del compliment de les normes de control de taquilla regulades pel RD 1419/1978, de 26 de juny.  
SOL·LICITE:  
Que em siga atorgada l'ajuda corresponent.  
En cas que em siga atorgada l'ajuda sol·licitada, l?import s'ha d'ingressar en el compte corrent número ... del Banc o Caixa d'Estalvis ... sucursal ... Adreça ... d ... Titular del compte ...  
València, d de 1992  
Signatura:  
DIRECCIO GENERAL DE PROMOCIO CULTURAL DE LA CONSELLERIA DE CULTURA, EDUCACIO I CIENCIA


Còpia Permalink ELI